ધનતેરસના દિવસે ધનની ખરીદીની સાથે કમળા પ્રયાગ પૂજા કરાય છે. માતા કમળારાણીનો કમળા પ્રયાગ પૂજાનું મહત્વ શાસ્ત્રોમાં વર્ણવ્યું છે. લક્ષ્મીજીના આઠ સ્વરૂપ છે. આદિલક્ષ્મી, ધનલક્ષ્મી, ધાન્યલક્ષ્મી, ગજલક્ષ્મી, સંતાનલક્ષ્મી, વીર લક્ષ્મી, વિદ્યાલક્ષ્મી અને વિજયા લક્ષ્મી. આ આઠેય સ્વરૂપમાં મા લક્ષ્મીની ઊર્જા મળતી રહે તે માટે કમળા પ્રયાગ પૂજા સૌથી શ્રેષ્ઠ ગણાવાઈ છે. દીપક દ્વારા યંત્ર બનાવીને શ્રીયંત્રની મહાપૂજા કરવામાં આવશે. આ પૂજા કરવાથી અખંડ શ્રી અષ્ટલક્ષ્મીની ઉર્જાની પ્રાપ્તી થાય છે. 108 દીપદાનની પૂજા કરીને શ્રી સુખ્તના એકહજાર પાઠ કરવામાં આવશે, તેવું આચાર્ય પંડ્યા બંધુબેલડીનું કહેવું છે.